# Verticillium

Verticillium és un gènere de fongs dins la divisió Ascomycota, i és una forma anamòrfica de la família Plectosphaerellaceae. Aquest gènere inclou diversos grups de sapròtrofs i paràsits de plantes superiors i també paràsits d'insectes, nematodes, ous de mol·luscs i d'altres fongs. Actualment es considera que el gènere Verticillium conté 51 espècies, que es poden dividir en tres grups ecològics 1) micopatògens (patògens de fongs) 2) entomopaògens (patògens d'insectes, Zare i Gams, 2001) i 3) patògens de les plantes i saprotrofs relacionats (Barbara and Clewes, 2003). Tanmateix, recentment el gènere ha experimentat algunes revisions i la majoria dels entomopatògens i micopatògens aïllats cauen dins un nou grup anomenat Lecanicillium. El gènere Verticillium ara inclou les espècies patògenes de les plantes Verticillium dahliae, V. albo-atrum, V. nubilium, i V. tricorpus.
Les espècies més ben conegudes de Verticillium són, V. dahliae i V. albo-atrum que causen la Verticil·liosi en més de 400 espècies de plantes eudicotiledònies.

## Algunes espècies

* Verticillium dahliae Kleb.
* Verticillium albo-atrum Reinke & Berthold - Causa la verticil·liosi "de l'auró". Es va identificar primer en les patateres a Alemanya l'any 1870, aquesta espècie de Verticillium ataca unes 30 espècies de plantes cultivades i pot persistir saprotròficament als sòls durant més de 15 anys. Quan infecta arbres ornamentals com aurons, oms, freixes, faigs, Catalpa, roures i altres, els primers símptomes es donen a mitjans d'estiu a les branques. La infecció pot trigar uns pocs anys a progressar cap a la resta de l'arbre o fer-ho ràpidament. El fong es desplaça via el xilema En arbres fruiters la infecció es coneix amb el nom de cor negre (en anglès:'Black Heart') i és comú en albercoquers i de vegades afecta ametllers, presseguers pruneres oliveres i alvocaters. Aquest fong també afecta plantes ornamentals herbàcies i hortalisses com Chrysanthemum, menta, lychnis, tomaqueres, alberginieres, okra, i ruibarbre, causant-hi el pansiment i la mort. Es pot identificar observant els conidis unicel·lulars.
* Els que abans es consideraven Verticillium patògens de nematodes ara s'han ubicat en el nou gènere anomenat Pochonia.
* Tots els que abans es consideraven Verticillium que infecten insectes s'han ubicat ara en el nou gènere anomenat Lecanicillium. El nom de Verticillium lecanii (Zimmerman) Viegas és ara Lecanicillium lecanii però aquest ara inclou: L. attenuatum, L. longisporum, L. muscarium i L. nodulosum.

## Referències

* ↑ Kirk PM, Cannon PF, Minter DW, Stalpers JA.. Dictionary of the Fungi. 10th ed. Wallingford: CABI, 2008, p. 724. ISBN 0-85199-826-7.
* ↑ R. Zare & W. Gams Nova Hedwigia 71: 329-337, 2001
* Barbara, D.J. & Clewes, E. (2003). "Plant pathogenic Verticillium species: how many of them are there?" Molecular Plant Pathology 4(4).297-305. Blackwell Publishing.
* Phillips, D. H. & Burdekin, D. A. (1992). Diseases of Forest and Ornamental Trees. Macmillan. ISBN 0-333-49493-8.
* Zare,R. and Gams, W. (2001). A revision of Verticillium sect. Prostrata. III. Generic classification. Nova Hedwigia. 72. 329-337.
* Fact sheet from Ohio State University Extension on verticillium and fusarium